ซาฟารี (เว็บเบราว์เซอร์)

ซาฟารี (Safari) คือเว็บเบราว์เซอร์ที่พัฒนาโดยบริษัทแอปเปิล คอมพิวเตอร์ สำหรับเครื่องแมคอินทอช โดยมาพร้อมกับระบบปฏิบัติการ Mac OS X รุ่น 10.3 เป็นต้นไป และสตีฟ จอบส์ ได้ประกาศในวันที่ 11 มิถุนายน พ.ศ. 2550 เปิดตัวซาฟารีสำหรับวินโดวส์ แต่ปัจจุบัน ซาฟารีสำหรับวินโดวส์ได้ถูกยกเลิกการพัฒนาไปแล้ว.

หน้าตาของซาฟารีมีลักษณะสีเงินวาว (brush metal) เหมือนกับลักษณะของ ซอฟต์แวร์เล่นเพลง ไอทูนส์ ซาฟารีรุ่นที่สองเรียกว่า Safari RSS ใช้ได้กับ Mac OS X รุ่น 10.4 ขึ้นไป.

ซาฟารี ใช้ตัววาดหน้าเว็บชื่อ WebCore ซึ่งพัฒนามาจากตัววาดหน้าเว็บชื่อ เว็บคิต ที่พัฒนาต่อมาจาก KHTML ซึ่งเป็นส่วนหนึ่งของโครงการซอฟต์แวร์เสรี ที่ดีมาก.

ซาฟารีกับภาษาไทย 
ภาษาไทยกับระบบปฏิบัติการ Mac OS X เป็นตัวเลือกที่สามารถเลือกใช้งานได้ในส่วน System Preferences - International ซึ่งหากเลือกให้เครื่องที่เราใช้งานรองรับภาษาไทยแล้ว ซาฟารีก็จะแสดงผลภาษาไทยและตัดคำได้อย่างถูกต้อง .

ความสามารถพิเศษของซาฟารี 
คุณสมบัติพื้นฐานของเว็บเบราว์เซอร์ ซาฟารี มีอยู่ด้วยกันหลายอย่าง

 RSS Ready  ซาฟารีสนับสนุนการเปิดดูข้อมูลที่เป็น XML โดยแสดงผลออกมาให้สามารถใช้งานได้ง่าย โดยยังสามารถปรับขนาดของคำอธิบายได้จากแถบ Article Length ได้ด้วย
 ป้องกันป๊อปอัพ  ซาฟารี มีความสามารถกันป๊อปอัพกันการแสดงหน้าจดแบบไม่พึงประสงค์
 ความเป็นส่วนตัว  สามารถเปิดใช้งานความเป็นส่วนตัวได้โดยเลือกคำสั่ง Private Browsing โดยในระบบความเป็นส่วนตัวนี้ ซาฟารีจะไม่จดจำข้อมูลหลังจากที่เลือก Private Browsing ไว้ในประวัติการใช้งาน และเมื่อเลิกใช้เพียงแค่ปิดโปรแกรมแล้วเปิดใหม่ Private Browsing ก็จะปิดทำงานโดยอัตโนมัติ
 แท็บเบราว์ซิง  ซาฟารี รองรับการทำงานแท็บด์เบราว์ซิง (tabbed browsing) โดยผู้ใช้สามารถเปิดดูเว็บเพจหลาย ๆ อันภายในหน้าต่างเดียวกันได้
 เสิร์ชเอนจินในตัว  ซาฟารี มีเสิร์ชเอนจิน ที่เชื่อมโยงกับ Google
 การจัดการดาวน์โหลด  ระบบการจัดการดาวน์โหลด มีคุณสมบัติพิเศษคือสามารถทำการหยุดและดาวน์โหลดต่อจากการหยุดครั้งก่อนได้
 การย้อนประวัติการใช้งานแบบเร็ว (SnapBack)  โดยปกติหากต้องการย้อนประวัติการเปิดดูเว็บเพจ ในบางครั้งอาจจะต้องคลิกปุ่ม Back ย้อนหลังหลายครั้ง ซาฟารีจึงมีคำสั่ง Mark Page to SnapBack เพื่อย้อนกลับมายังเว็บเพจ ที่เราระบุไว้ได้ โดย SnapBack ยังทำงานอัตโนมัติกับเว็บเพจที่เราพิมพ์ URL เข้าไปใหม่เสมอ
 ตรวจดูประวัติการเข้าชมและบุ๊กมาร์ค โดยใช้ Clover Flow  ทำให้ตวจดูประวัติและบุ๊กมาร์คได้ง่ายขึ้น
 เปลี่ยนไปใช้เอนจิน Nitro  ทำให้โหลดจาวาสคริปต์เร็วกว่าเบราว์เซอร์อื่น ๆ
 มีเครื่องมือสำหรับนักพัฒนาเว็บ  ซาฟารีสามารถตรวจสอบการใช้ทรัพยากรของหน้าเว็บนั้น ๆ ได้
 มีหน้าต่าง Top Sites  ผู้ใช้สามารถเข้าหน้าเว็บที่โปรดปรานได้เร็วขึ้น
 ขยายหน้าเว็บโดยใช้ Trackpad (เฉพาะรุ่นแมค)  ซาฟารีใช้การควบคุมแบบ Multi-touch บนแมค
 ระบบอ่านคำบนหน้าจอสำหรับคนพิการ (เฉพาะรุ่นแมค)  ซาฟารีใช้ระบบช่วยเหลือคนพิการเพื่อให้ใช้งานอินเทอร์เน็ตได้เร็วขึ้น
 โอนถ่ายบุ๊กมาร์คโดยใช้ MobileMe  สามารถโอนถ่ายบุ๊ก (Bookmark) มาร์คผ่าน MobileMe ไปยัง ไอโฟนและไอพอดได้
 ใช้ลักษณะตัวอักษรแบบวินโดว์ (เฉพาะรุ่นวินโดว์)  ซาฟารีสามารถเปลี่ยนลักษณะเพื่อให้กลมกลืนกับลักษณะของวินโดว์

รุ่นที่เข้ากันได้

WebKit2 
WebKit2 เป็น API มัลติโพรเซสสำหรับ WebKit เปิดตัวเมื่อเดือนเมษายน พ.ศ. 2553  Safari for OS X switched to the new API with version 5.1. Safari for iOS switched to WebKit2 with iOS 8.

อ้างอิง 

 รายละเอียดซาฟารี

แหล่งข้อมูลอื่น 
 ซาฟารี จากเว็บแอปเปิล
 WebCore  ตัววาดหน้าเว็บของซาฟารี

ซอฟต์แวร์ในปี พ.ศ. 2546
ซอฟต์แวร์ของแอปเปิล
แมคโอเอสเท็น
ผลิตภัณฑ์ที่ออกในปี พ.ศ. 2546
ซอฟต์แวร์บนไอโอเอส
เว็บเบราว์เซอร์